Νταρνέλ Ρόμπινσον

Ο Νταρνέλ Ρόμπινσον (Darnell Lamont Robinson, 30 Μαΐου 1974), γεννημένος στο Όουκλαντ της Καλιφόρνια, είναι πρώην επαγγελματίας καλαθοσφαιριστής. Έχει ύψος 2,09 μέτρα και αγωνιζόταν στη θέση του σέντερ.

Καριέρα
Ο Ρόμπινσον ξεκίνησε την καριέρα του αγωνιζόμενος για τους Ρέιζορμπακς του πανεπιστημίου του Αρκάνσας, όπου έπαιξε σε 84 αγώνες με μέσους όρους 8,3 πόντων και 4,8 ριμπάουντ, σε σύνολο τριών ετών. Καλύτερη του σεζόν υπήρξε το 1995-96, όταν και πέτυχε 12,7 πόντους και 7,0 ριμπάουντ σε είκοσι παιχνίδια.

Επιλέχθηκε στην 29η θέση του ντραφτ του ΝΒΑ από τους Ντάλας Μάβερικς και λίγο αργότερα μεταγράφηκε στους Φιλαδέλφεια 76ερς, χωρίς να αγωνιστεί ποτέ στο αμερικάνικο πρωτάθλημα.

Το καλοκαίρι του 1996, υπέγραψε στην Παλακανέστρο Τριέστε παίζοντας 22 αγώνες με μέσους όρους 14,5 πόντων και 8,1 ριμπάουντ. Ακολούθησε ένα σύντομο πέρασμα από το Πουέρτο Ρίκο και από το 1997 ως το 1999, ο Ρόμπινσον αγωνίστηκε στην ομάδα του Απόλλωνα Πατρών.

Αφού μεταγράφηκε στην Ρασίνγκ Παρί το 1999, επέστρεψε στην Ελλάδα για να φορέσει την φανέλα του Άρη για δέκα αγώνες με μέσους όρους 12,5 πόντων και 10,2 ριμπάουντ, πριν αντικατασταθεί από τον Τζο Αρλάουσκας.

Παραπομπές

Πηγές 
 Darnell Robinson Player Profile, Arkansas, NCAA Stats
 Darnell Robinson Basketball Player Profile

Καλαθοσφαιριστές Άρη
Καλαθοσφαιριστές Απόλλωνα Πατρών‎
Καλαθοσφαιριστές Ρασίνγκ Μπασκέτ Παρί‎
Καλαθοσφαιριστές Μπνέι Χερζλίγια‎
Καλαθοσφαιριστές Παλλακανέστρο Τριέστε‎